മുഴുവന് ക്ലാസ് മുറികളിലും ഡിജിറ്റല് സൗകര്യമൊരുക്കി മുന് പ്രധാന അധ്യാപിക കുറ്റ്യാടി: സ്കൂളിലെ മുഴുവന് ക്ലാസ് മുറികളിലും ഡിജിറ്റല് സൗകര്യം ഒരുക്കുന്നതിന്റെ ഭാഗമായി ഒമ്ബത് സ്മാര്ട്ട് ടെലിവിഷനുകള് സ്കൂളിന് കൈമാറി മുന് പ്രധാനാധ്യാപിക. വടയം സൗത്ത് എല്.പി സ്കൂള് മുന് പ്രധാനാ അദ്ധ്യാപിക എന്.കെ സുജാതയാണ് വിരമിക്കലിനോടനുബന്ധിച്ച് ടെലിവിഷനുകള് നല്കിയത്. സ്കൂള് തുറക്കതിന് മുന്നോടിയായി നടന്ന പി.ടി.എ ജനറല് ബോഡി യോഗത്തിലാണ് ടെലിവിഷനുകള് കൈമാറിയത്. യോഗം വാര്ഡ് മെമ്ബര് ജുഗുനു തെക്കയില് ഉദ്ഘാടനം ചെയ്തു. ലത്തീഫ് ചുണ്ടയില് അദ്ധ്യക്ഷത വഹിച്ചു. സ്കൂള് മാനേജര് വിലങ്ങില് കുഞ്ഞിക്കേളു നമ്ബ്യാര്, പ്രധാന അദ്ധ്യാപിക സി.സി തങ്കമണി, സി.സി സൂപ്പി, എന്.കെ സുജാത ,സി.കെ കുമാരന് തുടങ്ങിയവര് സംസാരിച്ചു. പി.ടി.എ ഭാരവാഹികള്: കെ. രജില് പ്രസിഡന്റ്, കെ. ഷിജീഷ് വൈസ് പ്രസിഡന്റ്, സി.സി തങ്കമണി സെക്രട്ടറി.